L 52/38
MT
Il-Ġurnal Uffiċjali tal-Unjoni Ewropea
20.2.2023
ANNESS XIII
L-Influwenza Avjarja b’Patoġeniċità Għolja (HPAI) PARTI 1 KUNDIZZJONIJIET SPEĊIFIĊI GĦALL-IMPLIMENTAZZJONI TA’ TILQIM PROTETTIV TA’ EMERĠENZA GĦALLPREVENZJONI U L-KONTROLL TAL-HPAI
1.
Daqs taż-żona tat-tilqim: L-ebda kundizzjoni speċifika.
2.
Daqs taż-żona tal-peritilqim: L-ebda kundizzjoni speċifika.
3.
Tip ta’ vaċċin li għandu jintuża: Vaċċini li ma jkunx fihom virus ħaj tal-influwenza avjarja (il-vaċċini li fihom ilvirus ħaj tal-influwenza avjarja, kemm jekk attenwat u kif ukoll jekk le, ma għandhomx jintużaw).
4.
Kopertura minima: L-ebda kundizzjoni speċifika.
5.
Annimali/speċijiet fil-mira: pollam jew għasafar miżmuma fil-magħluq miżmuma fl-istabbilimenti inklużi fil-pjan uffiċjali għat-tilqim.
PARTI 2 KUNDIZZJONIJIET SPEĊIFIĊI GĦAS-SORVELJANZA FIL-LABORATORJU MSAĦĦA LI GĦANDHOM JIĠU IMPLIMENTATI FIŻ-ŻONI TAT-TILQIM U TAL-PERITILQIM MATUL IT-TILQIM PROTETTIV TA’ EMERĠENZA GĦALL-PREVENZJONI U LKONTROLL TAL-HPAI
Is-sorveljanza fil-laboratorju bil-ġbir tal-kampjuni għall-ittestjar viroloġiku għandha tiġi implimentata kull ġimagħtejn flistabbilimenti fejn ikun sar tilqim protettiv ta’ emerġenza biex tiġi identifikata l-okkorrenza ta’ infezzjoni bil-virus selvaġġ tal-HPAI.
Is-sorveljanza għandha tippermetti d-detezzjoni ta’ prevalenza ta’ infezzjoni bil-virus tal-HPAI flistabbiliment imlaqqam ta’ 5 % jew inqas b’livell ta’ fiduċja ta’ 95 %.
PARTI 3 L-ANNIMALI U L-PRODOTTI SOĠĠETTI GĦALL-PROJBIZZJONI TAL-MOVIMENTI U L-KUNDIZZJONIJIET GĦALLGĦOTI TA’ DEROGA F’KONFORMITÀ MAL-ARTIKOLU 13 F’ŻONA TAT-TILQIM FEJN JITWETTAQ TILQIM PROTETTIV TA’ EMERĠENZA GĦALL-PREVENZJONI U L-KONTROLL TAL-HPAI
1.
Annimali u prodotti soġġetti għall-projbizzjoni tal-movimenti: pollam jew għasafar miżmuma fil-magħluq imlaqqmin u l-prodotti tagħhom fiż-żona tat-tilqim u barra minnha.
2.
Prodotti ġerminali soġġetti għal projbizzjoni ta’ ġbir: mhux applikabbli.
3.
Il-kundizzjonijiet għall-għoti ta’ deroga f’konformità mal-Artikolu 13(2)(b)(ii), l-Artikolu 13(3)(b), u l-Artikolu 13(4)(b).
Il-movimenti ta’ pollam jew għasafar miżmuma fil-magħluq imlaqqmin u l-prodotti tagħhom fiż-żona tat-tilqim u barra minnha jistgħu jiġu awtorizzati biss fil-każijiet koperti minn u bl-istess kundizzjonijiet ġenerali u speċifiċi bħal dawk previsti mill-Artikoli 28, 29 u 30, l-Artikolu 31(1) u l-Artikoli 33, 34 u 37 tar-Regolament Delegat (UE) 2020/687.
Wara t-tmiem tal-perjodu ta’ rkupru, il-miżuri previsti mill-Parti 5, il-punti 2 sa 4, għandhom jibqgħu fis-seħħ flistabbilimenti li jżommu annimali mlaqqmin, sakemm iżommu annimali mlaqqmin.